Foto: REUTERS / Mohamed Abd El Ghany Misrlik arxeologlar Misrning markaziy qismidagi Minya viloyatida, Tuna-al-Gabal degan joydagi yer osti sag‘anasida 17 ta mumiyolangan jasadni aniqlashdi. Bu haqda arxeologlarga iqtibos keltirgan holda "Al-Axram" nashri xabar bermoqda. "Markaziy Misrda ilk bor bunday katta miqdorda mumiyo bor bo‘lgan qabr topildi. Bu yanada kattaroq qabrlar bo‘lishi mumkinligiga ishora qiladi", deb aytdi jurnalistlarga arxeologik missiya rahbari Saloh al-Xuliy. Al-Xuliy avvalroq sag‘ana o‘g‘rilar tomondan ochilgan bo‘lishi mumkinligini aytgan, biroq bu qachon yuz berganini aytishga qiynalgan. Ta’kidlanishicha, qabr Misr tarixidagi yunon-rum davriga tegishli hisoblanadi.